CELEX: 62014TN0186
Language: sk
Date: 2014-03-21 00:00:00
Title: Vec T-186/14: Žaloba podaná 21. marca 2014 – Atlantic Multipower Germany/ÚHVT – Nutrichem Diät + Pharma (NOxtreme)

12.5.2014   
            
            
               SK
            
            
               Úradný vestník Európskej únie
            
            
               C 142/53
            
         Žaloba podaná 21. marca 2014 – Atlantic Multipower Germany/ÚHVT – Nutrichem Diät + Pharma (NOxtreme)
   (Vec T-186/14)
   2014/C 142/68
   Jazyk, v ktorom bola podaná žaloba: nemčina
   
      Účastníci konania
   
   
      Žalobkyňa: Atlantic Multipower Germany GmbH & Co. OHG (Hamburg, Nemecko) (v zastúpení: W. Berlit, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Nutrichem Diät + Pharma GmbH (Roth, Nemecko)
   
      Návrhy
   
   Žalobkyňa navrhuje:
   
               —
            
            
               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 29. januára 2014 vo veci R 764/2013-4,
            
         
               —
            
            
               zrušiť rozhodnutie výmazového oddelenia z 12. apríla 2013 (sp. zn. 6333C),
            
         
               —
            
            
               uložiť ďalšiemu účastníkovi konania povinnosť nahradiť trovy konania vrátane trov konania, ktoré vznikli v odvolacom konaní.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „NOxtreme“ pre tovary v triedach 5, 29, 30 a 32 – ochranná známka Spoločenstva č. 10 177 889.
   
      Majiteľ ochrannej známky Spoločenstva: žalobkyňa.
   
      Účastník, ktorý sa domáha vyhlásenia neplatnosti: Nutrichem Diät + Pharma GmbH.
   
      Odôvodnenie návrhu na vyhlásenie neplatnosti: národná obrazová ochranná známka a obrazová ochranná známka Spoločenstva, ktoré obsahujú slovný prvok „X-TREME“ pre tovary v triedach 5, 29 a 32.
   
      Rozhodnutie výmazového oddelenia: vyhovenie návrhu na výmaz.
   
      Rozhodnutie odvolacieho senátu: zamietnutie odvolania.
   
      Dôvody žaloby:
   
               —
            
            
               porušenie článku 57 ods. 2 a 3 v spojení s článkom 42 ods. 2 a 3 nariadenia č. 207/2009,
            
         
               —
            
            
               porušenie článku 8 ods. 1 písm. b) nariadenia č. 207/2009.